ส่วนที่ 1 

การประกอบธุรกิจ

ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท ฯ เริ่มประกอบธุรกิจในปี 2512 โดยดำเนินการผลิต
ผลิตภัณฑ์พลาสติกเครื่องใช้ในครัวเรือนและได้พัฒนาความสามารถในการผลิตของบริษัทฯ
จนสามารถเปลี่ยนนโยบายการดำเนินธุรกิจ เป็นการผลิตชิ้นส่วนพลาสติกเพื่องานอุตสาหกรรม หรือ
ENGINEERING PARTS ต่อมาเพื่อเป็นการให้บริการแก่ลูกค้าได้กว้างขึ้น
จึงเปิดหน่วยงานพ่นสีและประกอบชิ้นส่วนพลาสติกขึ้น และได้ดำเนินการจดทะเบียนแปรสภาพบริษัท
เป็นบริษัทมหาชนภายใต้ชื่อ บริษัท ยูเนี่ยนพลาสติก จำกัด (มหาชน) เมื่อวันที่ 30 มีนาคม 2537
ทะเบียนเลขที่ บมจ. 346 ด้วยทุนจดทะเบียน 250 ล้านบาทซึ่งเรียกชำระแล้วเต็มจำนวน
โดยมีบริษัท สหยูเนี่ยน จำกัด (มหาชน) เป็นผู้ถือหุ้นรายใหญ่ โดยมีรายละเอียดพอสังเขปดังนี้

บริษัทฯ จดทะเบียนประกอบธุรกิจประเภทรับจ้างฉีดชิ้นส่วนพลาสติก และผลิตแม่พิมพ์
โดยมีกระบวนการผลิตที่ครบวงจร เพื่อตอบสนองความต้องการของลูกค้าแบบ ONE STOP SERVICE
ประกอบด้วย

-   การรับจ้างฉีดชิ้นส่วนพลาสติก การขึ้นรูป THERMO PLASTIC INJECTION MANUFACTURING
    นอกจากนี้ยังมีกระบวนการผลิต การรับจ้างพ่นสี และงานประกอบ

-   การบริการรับจ้างผลิตแม่พิมพ์ฉีดพลาสติก ด้วยการนำเทคโนโลยี CAD/CAM /CAE
    มาใช้ในการออกแบบและผลิตแม่พิมพ์
    รวมถึงเทคโนโลยีการขึ้นรูปแม่พิมพ์ด้วยความเร็วสูง(HIGH SPEED MACHINING)

  ปัจจุบัน บริษัทฯ ไม่มีบริษัทย่อย แต่มีการลงทุนในบริษัทร่วมคือ บริษัท พีเอสวี โมลด์ จำกัด
  และบริษัทที่เกี่ยวข้อง คือ บริษัท ยูเนี่ยนนิฟโก้ จำกัด

1.1 วัตถุประสงค์และเป้าหมายในการดำเนินธุรกิจ (GOAL)

บริษัทฯ ได้กำหนดวิสัยทัศน์และพันธกิจ
เพื่อนำไปกำหนดวัตถุประสงค์และเป้าหมายในการดำเนินธุรกิจที่มุ่งเน้นการเติบโตอย่างต่อเนื่องและยั่งยืนเพื่อก้าวไปสู่ความเป็นเลิศขององค์กร
รวมถึงความรับผิดชอบต่อสังคม ชุมชน และรักษาสิ่งแวดล้อม
พร้อมทั้งวิเคราะห์หาแรงขับเคลื่อนกลยุทธ์
เพื่อผลักดันแผนธุรกิจขององค์กรให้เกิดการปฏิบัติการอย่างจริงจัง
นอกจากนี้บริษัทได้กำหนดค่านิยมและวัฒนธรรมองค์กร
ซึ่งจะมีส่วนช่วยในการส่งเสริมและสนับสนุนให้สามารถบรรลุวัตถุประสงค์ดังนี้

วิสัยทัศน์ 

“เป็นบริษัทชั้นนำของภูมิภาคอาเซียนในการผลิตชิ้นส่วนพลาสติกอย่างครบวงจร”

พันธกิจ

  1. พัฒนาศักยภาพการแข่งขัน และความพึงพอใจของลูกค้า เพื่อเป็นผู้นำด้านผลิตภัณฑ์ที่มีคุณภาพ
  และการส่งมอบที่ตรงเวลา

  2. สร้างความแตกต่างในการประยุกต์ใช้เทคโนโลยีประกอบกับประสบการณ์
  และความชำนาญให้กับลูกค้า

  3. เป็นบริษัทที่มีระบบการกำกับดูแลกิจการที่ดี
  บริหารจัดการโดยคำนึงถึงผู้มีส่วนได้ส่วนเสียรวมถึงชุมชน และสภาพแวดล้อม

ค่านิยม

ค่านิยมของบริษัทมี 7 ข้อ ได้แก่

  1. ยึดมั่นในผลงานที่มีคุณภาพ และเป็นรูปธรรม ทำงานอย่างมีประสิทธิภาพ โดยมุ่งเน้นคุณภาพ
  และการบริหารต้นทุน

  2. มุ่งมั่นสู่ความเป็นเลิศ ตั้งเป้าหมายที่ท้าทาย และพยายามทำให้ได้

  3. ยึดมั่นในความซื่อสัตย์ โดยอยู่บนพื้นฐานของจรรยาบรรณทางธุรกิจ

  4. แสวงหาความรู้จากทุกด้าน และนำมาใช้ให้เกิดประโยชน์สูงสุด

  5. สร้างความสามัคคีในหมู่พนักงาน และทำงานเป็นทีม

  6. พัฒนาศักยภาพของพนักงาน ทั้งความรู้ และความสามารถ ส่งเสริมให้กล้าพูด กล้าทำ
  ในสิ่งที่ถูกต้อง

  7. แสวงหาโอกาสจากการเปลี่ยนแปลง และนำมาปฏิบัติอย่างเป็นรูปธรรม

วัฒนธรรมองค์กร

เป็นองค์กรที่มีความคล่องตัวสูง สามารถรองรับสถานการณ์ที่มีการเปลี่ยนแปลงและการแข่งขันสูง
มีการกำหนดเป้าหมายที่ท้าทาย เน้นคุณภาพผลิตภัณฑ์ การส่งมอบบริการที่ดี มีประสิทธิภาพ
สร้างความพึงพอใจให้กับลูกค้า การพัฒนาบุคลากรและเทคโนโลยี เป็นไปอย่างต่อเนื่อง
เพื่อตอบสนองความต้องการของตลาด
โดยบุคลากรทุกคนจะเข้ามามีส่วนร่วมในการเสนอข้อคิดเห็นและร่วมกันปฏิบัติให้ออกมาเป็นรูปธรรม
โดยยึดหลัก คุณธรรม คุณภาพ คุณประโยชน์ เป็นสำคัญ

วัตถุประสงค์ (OBJECTIVES)

1.  สร้างผลิตภัณฑ์และบริการเพื่อให้ลูกค้าพึงพอใจบนพื้นฐานการพัฒนาอย่างต่อเนื่อง

2.  สร้างผลตอบแทนที่เหมาะสมและมีการเจริญเติบโตทางธุรกิจอย่างยั่งยืน

3.  เป็นที่น่าเชื่อถือของลูกค้า และผู้มีส่วนได้เสียทางธุรกิจ

เป้าหมาย (GOALS)

มุ่งเน้นในการลดต้นทุนและเพิ่มผลผลิตรวมทั้งสร้างความเชื่อมั่นให้กับลูกค้า

กลยุทธ์ (STRATEGIES)

1.  มุ่งเน้นสร้างความพึงพอใจให้กับลูกค้าในด้านคุณภาพของสินค้าและบริการ

2.  มุ่งเน้นความรับผิดชอบต่อผู้มีส่วนได้เสีย

3.  มุ่งเน้นการเพิ่มศักยภาพขององค์กร เพื่อตอบสนองความต้องการของตลาด

1.2 การเปลี่ยนแปลงและการพัฒนาการที่สำคัญ

 ในรอบปีที่ผ่านมา บริษัทฯ ไม่ได้มีการเปลี่ยนแปลงโครงสร้างผู้ถือหุ้นหรือการประกอบธุรกิจอย่างมีนัยสำคัญ ยกเว้นเรื่องการบริหารจัดการ เพื่อการลดต้นทุน โดยบริษัทฯ มีการลดจำนวนบุคคลากรลง เนื่องจากสถานการณ์แพร่ระบาด ไวรัส โคโรนา 2019 (โควิด – 19) ส่งผลให้ลูกค้ามีการสั่งซื้อน้อยลง

1.3 โครงสร้างการถือหุ้นของกลุ่มบริษัท

บริษัทฯ มีรูปแบบการถือหุ้น โดยแบ่งออกเป็นบริษัทร่วม และบริษัทที่เกี่ยวข้องดังนี้

“บริษัทร่วม” หมายถึง บริษัท พีเอสวีโมลด์ จำกัด ประกอบธุรกิจประเภท รับจ้างผลิต
จำหน่ายแม่พิมพ์ สำหรับผลิตอุปกรณ์และเครื่องมือเครื่องใช้ทุกชนิด โดย บริษัท ยูเนี่ยนพลาสติก
จำกัด (มหาชน) ถือหุ้น 25%

ดังนี้

  -------------- --------------------------------------------------------
  ชื่อนิติบุคคล       บริษัท พีเอสวี โมลด์ จำกัด

  ที่ตั้ง            46/36 หมู่ 9 ตำบลบางปลา อำเภอบางพลี จังหวัดสมุทรปราการ 10540

  ประเภทธุรกิจ     รับจ้างผลิต, ผลิต, จำหน่าย
                 แม่พิมพ์สำหรับผลิตอุปกรณ์และเครื่องมือเครื่องใช้ทุกชนิด

  ทุนจดทะเบียน     10,000,000 บาท : หุ้นสามัญ 1,000,000 หุ้น มุลค่าหุ้นละ 10 บาท

  ความสัมพันธ์      บริษัทฯ ถือหุ้น

  % การถือหุ้น      25.00% (249,999 หุ้น)

  ชื่อผู้ถือหุ้นใหญ่     นายวราพงษ์ จัยสิน
  -------------- --------------------------------------------------------

“บริษัทที่เกี่ยวข้อง” หมายถึง บริษัทยูเนี่ยนนิฟโก้ จำกัด
ประกอบธุรกิจประเภทรับจ้างและผลิตชิ้นส่วนพลาสติก โดยบริษัท ยูเนี่ยนพลาสติก จำกัด (มหาชน)
ถือหุ้น 19.9976%

  -------------- --------------------------------------------------------
  ชื่อนิติบุคคล       บริษัท ยูเนี่ยนนิฟโก้ จำกัด

  ที่ตั้ง            99/11 หมู่ 5 ถนนบางนา-ตราด (ก.ม.38) ตำบลบางสมัคร
                 อำเภอบางปะกง จังหวัดฉะเชิงเทรา 24180

  ประเภทธุรกิจ     ผลิตชิ้นส่วนพลาสติก

  ทุนจดทะเบียน     100,000,000 บาท: หุ้นสามัญ 1,000,000 หุ้น มูลค่าหุ้นละ 100 บาท

  ความสัมพันธ์      บริษัทฯ ถือหุ้น และมีกรรมการร่วมกัน

  % การถือหุ้น      19.9976% (199,976 หุ้น)

  ชื่อผู้ถือหุ้นใหญ่     NIFCO INC. CO.,LTD. (JAPAN)
  -------------- --------------------------------------------------------

1.4 ความสัมพันธ์กับกลุ่มธุรกิจของผู้ถือหุ้นใหญ่

ผู้ถือหุ้นรายใหญ่ คือ บริษัทสหยูเนี่ยน จำกัด (มหาชน) ซึ่งถือหุ้นของบริษัทฯ คิดเป็นร้อยละ 49.52
แต่การดำเนินธุรกิจหลักของบริษัทฯ มิได้มีความสัมพันธ์
หรือเกี่ยวข้องกับการดำเนินธุรกิจอื่นของผู้ถือหุ้นรายใหญ่อย่างมีนัยสำคัญ
มีเพียงความสัมพันธ์เพียงครั้งคราว เช่นการใช้บริการที่ปรึกษาทางธุรกิจ

+-----------+----------------------------------------------------------+
| ชื่อนิติบุคคล  | บริษัท สหยูเนี่ยน จำกัด (มหาชน)                                |
+-----------+----------------------------------------------------------+
| ที่ตั้ง       | 1828 ถนนสุขุมวิท แขวงพระโขนงใต้ เขตพระโขนง กรุงเทพมหานคร      |
|           | 10260                                                    |
+-----------+----------------------------------------------------------+
| ป         | กลุ่มอุตสาหกรรมพลาสติก กลุ่มอิเล็กทรอนิกส์และเทคโนโลยีสารสนเทศ      |
| ระเภทธุรกิจ | กลุ่มพลังงาน กลุ่มการค้าการลงทุน และบริการ                       |
+-----------+----------------------------------------------------------+
| ท         | 3,000,000,000 บาท                                        |
| ุนจดทะเบียน |                                                          |
+-----------+----------------------------------------------------------+
| ความสัมพันธ์ | เป็นผู้ถือหุ้นรายใหญ่ในบริษัท และมีกรรมการร่วมกัน                    |
+-----------+----------------------------------------------------------+
| % การถือหุ้น | ถือหุ้นในบริษัท ยูเนี่ยนพลาสติก จำกัด (มหาชน) 49.52 % (12,380,130  |
|           | หุ้น)                                                      |
|           |                                                          |
|           | (ณ วันที่ 1 เมษายน 2563)                                    |
+-----------+----------------------------------------------------------+

2. ลักษณะการประกอบธุรกิจ

การประกอบธุรกิจของแต่ละสายผลิตภัณฑ์

โครงสร้างรายได้ของบริษัทฯซึ่งมีรายได้หลักจากการรับจ้างฉีดชิ้นส่วนพลาสติก ผลิตแม่พิมพ์
และการจำหน่ายผลิตภัณฑ์ที่ได้จากกระบวนการผลิต รวมกับรายได้อื่นๆ มี ดังนี้
(ข้อมูลจากงบการเงินเฉพาะกิจการ)

หน่วย: พันบาท

+---------------+--------+--------+--------+--------+--------+--------+
| ผลิตภัณฑ์/บริการ  | ปี 2563 | %      | ปี 2562 | %      | ปี 2561 | %      |
|               |        |        |        |        |        |        |
|               | รายได้  |        | รายได้  |        | รายได้  |        |
+---------------+--------+--------+--------+--------+--------+--------+
| 1.            | 4      | 81.36  | 6      | 87.19  | 6      | 91.76  |
| ชิ้นส่วนพลาสติก   | 44,113 |        | 20,532 |        | 44,500 |        |
+---------------+--------+--------+--------+--------+--------+--------+
| 2. ผลิตแม่พิมพ์   | 43,323 | 7.94   | 39,666 | 5.57   | 6,444  | 0.91   |
+---------------+--------+--------+--------+--------+--------+--------+
| 3. รายได้อื่นๆ   | 58,399 | 10.70  | 51,466 | 7.24   | 51,453 | 7.33   |
+---------------+--------+--------+--------+--------+--------+--------+
| รวมรายได้      | 5      | 100.00 | 7      | 100.00 | 7      | 100.00 |
|               | 45,835 |        | 11,664 |        | 02,397 |        |
+---------------+--------+--------+--------+--------+--------+--------+
| กำไร(ขาดทุน)   | (2     | (4.76) | (3     | (4.78) | (2     | (4.07) |
| สุทธิ           | 5,996) |        | 4,143) |        | 8,585) |        |
+---------------+--------+--------+--------+--------+--------+--------+

การประกอบธุรกิจของแต่ละสายผลิตภัณฑ์

2.1 ลักษณะของผลิตภัณฑ์และบริการ บริษัทฯ แยกผลิตภัณฑ์ออกตามประเภทที่ลูกค้าจ้างให้ผลิตได้ดังนี้

-   ชิ้นส่วนพลาสติก ประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้า
    ชิ้นส่วนสำหรับผลิตภัณฑ์ที่ใช้ในครัวเรือน และ ชิ้นส่วนกระติกน้ำ

-   แม่พิมพ์ฉีดพลาสติก เพื่อสนับสนุนการผลิตชิ้นส่วนพลาสติก ประกอบด้วย แม่พิมพ์ที่เป็นชิ้นส่วน
    ยานยนต์ แม่พิมพ์ที่เป็นชิ้นส่วนเครื่องใช้ไฟฟ้าและแม่พิมพ์อื่นๆ ที่ลูกค้าว่าจ้างให้ทำ

-   งานพ่นสีพลาสติก สำหรับชิ้นงานพลาสติกส่วนใหญ่เป็นชิ้นส่วนยานยนต์ ซึ่งต้องการความสวยงาม
    โดยใช้สี AIR DRY และสี 2K

2.2 การตลาดและการแข่งขัน

-   นโยบายการตลาด

  บริษัทฯ มีความมุ่งมั่นในการที่จะผลิตสินค้าที่มีคุณภาพ
  ตรงตามความต้องการของลูกค้าในราคาที่สามารถแข่งขันกับบริษัทในกลุ่มธุรกิจเดียวกันได้
  รวมถึงการส่งมอบสินค้าที่ตรงต่อเวลา และคำนึงถึงผลกระทบที่มีต่อสิ่งแวดล้อม
  และความปลอดภัยทั้งภายในและภายนอกองค์กร

-   ลักษณะของลูกค้า ได้แก่ บริษัท
    และโรงงานอุตสาหกรรมที่นำชิ้นส่วนไปใช้ในการประกอบรถยนต์ จักรยานยนต์ เครื่องใช้ไฟฟ้า
    และกลุ่มอุตสาหกรรมอื่นๆ เช่น เครื่องใช้ในครัวเรือน เฟอร์นิเจอร์ และเครื่องใช้สำนักงาน

-   กลุ่มลูกค้าเป้าหมายประกอบด้วยบริษัทหรือโรงงานอุตสาหกรรมที่ผลิตรถยนต์ จักรยานยนต์
    เครื่องใช้ไฟฟ้า และ อุตสาหกรรมอื่นๆ ที่มีชื่อเสียงเป็นที่รู้จักในระดับนานาประเทศ

-   การจำหน่ายและช่องทางการจัดจำหน่าย บริษัทฯ รับจ้างการผลิตและขายโดยตรงกับลูกค้า
    ซึ่งลูกค้าดังกล่าวมีฐานการผลิตส่วนใหญ่อยู่ในประเทศ มีส่วนน้อยเท่านั้นอยู่ต่างประเทศ ซึ่งในปี
    2563 มีสัดส่วนมูลค่าการขายต่างประเทศประมาณร้อยละ 1 ในประเทศร้อยละ 99

-   บริษัทมีการส่งออกสินค้า ไปยังต่างประเทศ เช่น อินเดีย จีน และบราซิล

-   ข้อมูลเกี่ยวกับลูกค้ารายใหญ่มากกว่าร้อยละ10 ของยอดขายรวม โดยในปี 2563
    บริษัทมีรายได้ จากกลุ่มลูกค้ารายใหญ่จำนวน 3 ราย เป็นจำนวนเงินประมาณ 98 ล้านบาท
    67 ล้านบาท และ 55 ล้านบาท คิดเป็นร้อยละ 20 ร้อยละ 14 และ ร้อยละ 11 ตามลำดับ

-   สภาพการแข่งขัน

ปี 2563 อุตสาหกรรมผู้ผลิตชิ้นส่วนพลาสติกสำหรับอุตสาหกรรมรถยนต์
รถจักรยานยนต์ยังคงมีการแข่งขันกันอย่างรุนแรงและต่อเนื่อง
ทั้งในระดับประเทศและระดับภูมิภาคอันเนื่องมาจากผู้ผลิตแต่ละรายยังคงมีอัตรากำลังการผลิตที่เหลืออยู่
และการผลักดันนโยบายการแข่งขันระดับภูมิภาคของกลุ่มลูกค้ายานยนต์ ส่งผลให้การแข่งขันด้านราคา
ด้านคุณภาพและการส่งมอบมีความรุนแรงเพิ่มขึ้น ทำให้บริษัทฯ
ต้องมีการลงทุนเพิ่มเพื่อปรับปรุงกระบวนการผลิตให้ดีขึ้นทันกับความต้องการและความคาดหวังของลูกค้า
รวมทั้งผู้ผลิตแม่พิมพ์จากต่างประเทศ เช่น จีน อินโดนีเซีย เวียดนาม ฯลฯ
ได้เข้ามาแข่งขันกันเพิ่มมากขึ้นทำให้ราคาของแม่พิมพ์มีการปรับลดลง
ซึ่งมีผลกระทบอย่างมากกับบริษัทฯ

แนวโน้มและสภาวะอุตสาหกรรมและสภาพการแข่งขันในปี 2564
อุตสาหกรรมยานยนต์มีการปรับตัวเพิ่มเล็กน้อยเนื่องจากเศรษฐกิจในประเทศเริ่มฟื้นตัวจากมาตรการกระตุ้นเศรษฐกิจ
และการช่วยเหลือผู้ได้รับผลกระทบจาก การแพร่ระบาดของเชื้อไวรัสโคโรนา 2019 (โควิด 19)
ขณะเดียวกันมีการออกรถยนต์รุ่นใหม่และการส่งเสริมการตลาดของผู้จัดจำหน่าย
รวมทั้งยังมีการลงทุนโครงสร้างพื้นฐานของรัฐบาลอย่างต่อเนื่อง

จากเหตุผลดังกล่าว ทำให้คาดการณ์ว่า การผลิตรถยนต์และรถจักรยานยนต์
จะมีการปรับตัวเพิ่มขึ้นเล็กน้อย ส่วนสภาพการแข่งขันยังคงเป็นการแข่งขันทางด้านราคา
ด้านการพัฒนาผลิตภัณฑ์ ด้านคุณภาพ และด้านการส่งมอบ จากนโยบายของผู้ผลิต กลุ่มลูกค้าต่างๆ
ที่ต้องการลดต้นทุนการผลิต แต่ต้องเพิ่มคุณภาพของสินค้าเพื่อสร้างความพึงพอใจให้กับผู้บริโภคมากขึ้น

  สำหรับการแข่งขันทางด้านการค้าหลักๆ แบ่งแยกตามกลุ่มธุรกิจ มีดังนี้

-   กลุ่มอุตสาหกรรมรถยนต์ คู่แข่งขันหลักมี ประมาณ 15 ราย

-   กลุ่มอุตสาหกรรมรถจักรยานยนต์ คู่แข่งขันหลักมีประมาณ 15 ราย

-   กลุ่มอุตสาหกรรมเครื่องใช้ไฟฟ้า คู่แข่งขันหลักมีประมาณ 15 ราย

-   กลุ่มอุตสาหกรรมอื่นๆ คู่แข่งหลักมีประมาณ 16 ราย

2.3 การจัดหาผลิตภัณฑ์หรือบริการ

-   บริษัทฯ มีโรงงานผลิต 2 แห่ง คือ

  1. โรงงานเลขที่ 11/1 ซอยเสรีไทย 62 แขวงมีนบุรี เขตมีนบุรี กรุงเทพฯ 10510

  2. โรงงานเลขที่ 99/8 หมู่ 5 ถ.บางนา-ตราด กม.38 ตำบลบางสมัคร อำเภอบางปะกง
  จังหวัดฉะเชิงเทรา 24180

  กำลังการผลิต

+---------------------------------+-----------+-----------+-----------+
| รายการ                          | ปี 2563    | ปี 2562    | ปี 2561    |
+---------------------------------+-----------+-----------+-----------+
| กำลังการผลิตเต็มที่ (ตัน)             | 7,000     | 7,000     | 7,000     |
+---------------------------------+-----------+-----------+-----------+
| ปริมาณการผลิตจริง (ตัน)             | 2,870     | 3,930     | 4,100     |
+---------------------------------+-----------+-----------+-----------+
| การใช้กำลังการผลิต (%)             | 41        | 56.14     | 58.57     |
+---------------------------------+-----------+-----------+-----------+
| อัตราเพิ่ม (ลด) ของปริมาณการผลิต (%) | (15.14)   | (4.15)    | (5.09)    |
+---------------------------------+-----------+-----------+-----------+

นโยบายการผลิตที่สำคัญ

  บริษัทฯ มีนโยบายที่จะตอบสนองความต้องการของลูกค้าในด้านคุณภาพ ราคา
  การส่งมอบที่ตรงเวลาและความต้องการทางเทคนิคที่ลูกค้าร้องขอ
  รวมถึงการตรวจสอบสารปนเปื้อนต่างๆ ที่มีในวัตถุดิบ
  เพื่อให้มั่นใจว่าชิ้นส่วนที่ผลิตออกไปจะไม่มีผลกระทบ และสร้างความเสียหายต่อผู้บริโภค

  วัตถุดิบและผู้จำหน่าย

  - วัตถุดิบที่สำคัญ คือ เม็ดพลาสติกซึ่งปัจจุบันยังไม่สามารถที่จะหาวัตถุดิบอื่นมาทดแทนได้

  - แหล่งที่มาของวัตถุดิบมีการสั่งซื้อจากภายในประเทศ และต่างประเทศ
  โดยผ่านตัวแทนที่อยู่ภายในประเทศ โดยส่วนใหญ่ลูกค้าจะเป็นผู้กำหนดตัวแทนจำหน่าย

ผู้จำหน่ายและจำนวนสัดส่วนการซื้อวัตถุดิบ

  สัดส่วนในการสั่งซื้อวัตถุดิบของบริษัทฯ เป็นการซื้อผ่านตัวแทนจำหน่ายในประเทศ 100% ประมาณ
  36 ราย ทั้งนี้ บริษัทฯ ได้สั่งซื้อวัตถุดิบจากผู้จำหน่ายรายใหญ่ 3 ราย คิดเป็นร้อยละ 24.55 ,
  17.06 และ 10.43 ตามลำดับ

  บริษัทฯ ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
  ของมูลค่าการซื้อวัตถุดิบทั้งหมด

-   กระบวนการผลิตหรือการกำจัดวัตถุดิบเหลือใช้ซึ่งมีผลกระทบต่อสิ่งแวดล้อม

  บริษัทฯได้ดำเนินการขออนุญาตการนำสิ่งปฏิกูลหรือวัสดุเหลือใช้ ซึ่งมีลักษณะและคุณสมบัติ
  เป็นไปตามประกาศ กระทรวงอุตสาหกรรม เรื่อง การกำจัดสิ่งปฏิกูลหรือวัสดุที่ไม่ใช้แล้ว
  และประกาศกรมโรงงานอุตสาหกรรม เรื่อง
  หลักเกณฑ์และวิธีการปฏิบัติเกี่ยวกับการจัดการสิ่งปฏิกูลหรือวัสดุที่ไม่ใช้แล้วก่อนนำออกนอกบริเวณโรงงานทุกครั้งก่อนออกไปกำจัด
  สำหรับในช่วงรอบปีที่ผ่านมา บริษัทฯ ไม่มีกรณีข้อพิพาท
  หรือกรณีฟ้องร้องเกี่ยวกับสิ่งแวดล้อมแต่อย่างใด

2.4 งานที่ยังไม่ได้ส่งมอบ

ในปี 2563 บริษัทฯ มีงานรับจ้างผลิตแม่พิมพ์ที่ยังไม่ได้ส่งมอบ ให้กับลูกค้าประมาณ 1 ล้านบาท

3. ปัจจัยความเสี่ยง

บริษัทฯ
ได้ตระหนักถึงความสำคัญของการบริหารความเสี่ยงภายใต้การเปลี่ยนแปลงที่ส่งผลกระทบต่อธุรกิจทั้งจากปัจจัยภายในและภายนอก
โดยถือว่าการบริหารความเสี่ยงเป็นองค์ประกอบที่สำคัญของทุกกระบวนการในการดำเนินธุรกิจของบริษัทฯ
และต้องมีความเชื่อมโยงกันทุกระดับ จึงได้กำหนดเป็นนโยบายบริหารความเสี่ยง
ทั้งองค์กรพนักงานทุกคนต้องปฏิบัติตาม
และมีการจัดตั้งคณะกรรมการบริหารความเสี่ยงเพื่อทำหน้าที่บริหารความเสี่ยงในภาพรวมให้เกิดประโยชน์สูงสุด
สำหรับการบริหารความเสี่ยงในระดับองค์กรจะมีการบริหารจัดการอย่างเป็นระบบภายใต้การกำกับดูแลของกรรมการผู้จัดการ
และความเสี่ยงในระดับปฏิบัติงานจะอยู่ภายใต้การกำกับดูแลของผู้บริหารที่รับผิดชอบการปฏิบัติงานในหน่วยงานนั้น
ๆ โดยถือเป็นหน้าที่รับผิดชอบ
ของทุกหน่วยงานในการจัดการและควบคุมความเสี่ยงให้อยู่ในระดับที่ยอมรับได้
โดยมีปัจจัยความเสี่ยงดังนี้

3.1 ความเสี่ยงด้านการดำเนินธุรกิจ 

1) ความเสี่ยงจากการพึ่งพากลุ่มธุรกิจหลัก

บริษัทฯ มีรายได้หลักประมาณร้อยละ 90 มาจากกลุ่มอุตสาหกรรมยานยนต์
เมื่อเกิดสถานการณ์ที่กระทบกับอุตสาหกรรมยานยนต์ย่อมจะกระทบกับยอดขายของบริษัทฯ
อย่างหลีกเลี่ยงไม่ได้
เพื่อลดความเสี่ยงจากเหตุการณ์ดังกล่าวบริษัทมีแผนที่จะพัฒนากระบวนการผลิตปรับปรุงเครื่องจักรอุปกรณ์ให้ทันสมัยและสามารถรองรับงานด้านอื่นๆให้มากขึ้น
เช่น งานที่เกี่ยวกับอุตสาหกรรมด้านเครื่องใช้ไฟฟ้าและเครื่องใช้อุปโภคอื่นๆ เป็นต้น

ฐานะทางการเงิน ผลการดำเนินงาน และโอกาสทางธุรกิจ ของบริษัทฯ ทั้งในปัจจุบันและในอนาคต
อาจได้รับผลกระทบในทางลบอย่างมีนัยสำคัญ ในกรณีที่เกิดการเรียกร้องค่าเสียหายเกี่ยวกับ
ปัญหาคุณภาพหรือการส่งมอบสำหรับลูกค้า กลุ่มยานยนต์
หากเหตุการณ์นั้นสามารถพิสูจน์ได้ว่าเกิดจากชิ้นงานที่บริษัทฯ เป็นผู้รับจ้างผลิต ซึ่งจะทำให้บริษัทฯ
ต้องรับภาระต้นทุนสูงมาก จากการเรียกร้องค่าเสียหายจากลูกค้า
รวมถึงอาจจะต้องสูญเสียรายได้จากการรับจ้างผลิตชิ้นงานที่เกิดปัญหา
หรืออาจจะชิ้นงานทั้งหมดที่รับจ้างผลิตในปัจจุบัน รวมถึงชิ้นงาน ในอนาคตด้วย

2) ความเสี่ยงจากการเปลี่ยนแปลงราคาวัตถุดิบ

ในกรณีที่ราคาวัตถุดิบมีการเปลี่ยงแปลงราคาสูงขึ้น จะมีผลกระทบให้ต้นทุนขายสูงตามไปด้วย
ซึ่งอาจทำให้กำไรลดลง อย่างไรก็ตาม
บริษัทมีการดำเนินการและมีข้อตกลงกับลูกค้าแต่ละรายในการปรับโครงสร้างราคาขายตามราคาวัตถุดิบที่มีการเปลี่ยนแปลงไป
ซึ่งได้มอบหมายให้ส่วนการตลาดทำหน้าที่ในการติดตามการเปลี่ยนแปลงราคาวัตถุดิบ
และทบทวนราคาขายกับลูกค้าอย่างสม่ำเสมอ

ความเสี่ยงด้านการดำเนินงาน

ความเสี่ยงจากการขาดแคลนวัตถุดิบที่มีความสำคัญต่อการผลิต

บริษัทฯ สั่งซื้อเม็ดพลาสติกจากตัวแทนในประเทศ 100% โดยการซื้อเป็นสกุลเงินบาท
ปัจจัยราคาน้ำมันดิบในตลาดโลกมีอิทธิพลต่อราคาวัตถุดิบของสินค้าพลาสติก
เนื่องจากเม็ดพลาสติกเป็นผลพลอยได้จากการกลั่นน้ำมันดิบ
หากราคาน้ำมันดิบในตลาดโลกสูงขึ้นก็มีผลทำให้ ราคาเม็ดพลาสติกสูงขึ้น
ส่งผลถึงต้นทุนการผลิตที่เพิ่มขึ้นตามด้วย
ดังนั้นความผันผวนที่แตกต่างกันออกไปตามสภาพตลาดและปัจจัยอื่นๆ เช่น
ระดับของอุปสงค์และอุปทาน อัตราแลกเปลี่ยนเงินตราต่างประเทศ เป็นต้น ทั้งนี้บริษัทฯ
มีแนวทางรองรับความเสี่ยงดังนี้

1.  มีการตรวจสอบและเปรียบเทียบราคาเม็ดพลาสติกจากผู้ขายมากกว่า 1 ราย ก่อนการสั่งซื้อ

2.  ติดตามแนวโน้มราคาเม็ดพลาสติกจากผู้ขายภายในประเทศและต่างประเทศ

3.  หากมีการขึ้นราคาของเม็ดพลาสติก บริษัทฯ
    ไม่ต้องรับภาระความเสี่ยงจากความผันผวนของราคาเม็ดพลาสติกเนื่องจากลูกค้ารายใหญ่ได้ตกลงร่วมกันว่าจะเป็นผู้รับความเสี่ยงนั้นโดยการรับภาระจากการปรับราคาของผลิตภัณฑ์ตามการเปลี่ยนแปลงของราคาวัตถุดิบ

บริษัทฯ
ต้องเตรียมหาข้อมูลของบริษัทผู้ผลิตรายใหม่ที่อยู่ใกล้แหล่งผลิตน้ำมันดิบหรือสารตั้งต้นในการผลิตพลาสติกที่เพียงพอ

3.3 ความเสี่ยงด้านการเงิน

1) ความเสี่ยงด้านเครดิต

บริษัทฯ มีความเสี่ยงด้านเครดิตที่เกี่ยวเนื่องกับ เงินฝากกับธนาคารและสถาบันการเงิน
ลูกหนี้การค้าและเครื่องมือทางการเงินอื่นๆ โดยจำนวนเงินสูงสุดที่บริษัทฯ
อาจต้องสูญเสียจากการให้สินเชื่อ คือ มูลค่าตามบัญชีที่แสดงอยู่ในงบแสดงฐานะการเงิน

ลูกหนี้การค้า บริษัทฯ
บริหารความเสี่ยงโดยใช้นโยบายและขั้นตอนในการควบคุมการให้สินเชื่ออย่างเหมาะสมจึงไม่คาดว่าจะเกิดผลขาดทุนทางการเงินที่มีสาระสำคัญ
นอกจากนี้ บริษัทฯ มีการติดตามยอดคงค้างของลูกหนี้การค้าอย่างสม่ำเสมอ ทั้งนี้บริษัทฯ
พิจารณาการด้อยค่าทุกวันสิ้นรอบระยะเวลารายงาน
อัตราการตั้งสำรองของผลขาดทุนด้านเครดิตที่คาดว่าจะเกิดขึ้นคำนวณโดยพิจารณาจากอายุหนี้คงค้างนับจากวันที่ถึงกำหนดชำระ
สำหรับกลุ่มลูกค้าที่มีรูปแบบของความเสี่ยงด้านเครดิตที่คล้ายคลึงกัน
โดยจัดกลุ่มลูกค้าตามประเภทของลูกค้า
การคำนวณผลขาดทุนจากการด้อยค่าด้านเครดิตที่คาดว่าจะเกิดขึ้นคำนึงถึงผลของความน่าจะเป็นถ่วงน้ำหนัก
มูลค่าของเงินตามเวลาและข้อมูลที่มีความสมเหตุสมผลและสามารถสนับสนุนได้ที่มีอยู่ ณ
วันที่รายงานเกี่ยวกับเหตุการณ์ในอดีต
สภาพการณ์ปัจจุบันและการคาดการณ์สภาวะเศรษฐกิจในอนาคต โดยทั่วไปบริษัทฯ จะตั้งสำรอง
100% ตามนโยบายของบริษัทฯ หากลูกหนี้นั้นค้างชำระเกินกว่า 180 วัน

ทางด้านเครื่องมือทางการเงินและเงินฝากธนาคาร บริษัทฯ
บริหารความเสี่ยงด้านเครดิตที่เกี่ยวข้องกับยอดคงเหลือกับธนาคารและสถาบันการเงินโดยจะลงทุนกับคู่สัญญาที่ได้รับการอนุมัติแล้วเท่านั้นและอยู่ในวงเงินสินเชื่อที่กำหนดให้กับคู่สัญญาแต่ละราย

บริษัทฯ มีความเสี่ยงด้านเครดิตของตราสารหนี้ไม่สูงมากนักเนื่องจากคู่สัญญาเป็นธนาคาร
ที่มีอันดับความน่าเชื่อถือด้านเครดิตที่อยู่ในระดับสูงซึ่งประเมินโดยสถานบันจัดอันดับความน่าเชื่อถือด้านเครดิตระหว่างประเทศ

 2) ความเสี่ยงด้านตลาด

บริษัทฯ มีความเสี่ยงด้านตลาด 2 ประเภท ได้แก่
ความเสี่ยงจากอัตราแลกเปลี่ยนและความเสี่ยงจากอัตราดอกเบี้ย

ความเสี่ยงจากอัตราแลกเปลี่ยน

บริษัทฯ พิจารณาว่าความเสี่ยงจากอัตราแลกเปลี่ยนอยู่ในระดับต่ำ
เนื่องจากปริมาณของรายการที่เป็นเงินตราต่างประเทศซึ่งเกิดขึ้นในระหว่างปีมีน้อยรายการและจำนวนเงินของแต่ละรายการเป็นจำนวนที่ค่อนข้างต่ำ

 ความเสี่ยงจากอัตราดอกเบี้ย

บริษัทฯ มีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากธนาคารและพันธบัตรรัฐบาล
สินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน

2.  ความเสี่ยงด้านสภาพคล่อง

ความเสี่ยงที่เกิดจากการที่บริษัทฯ
ไม่สามารถชำระหนี้สินและภาระผูกพันเมื่อถึงกำหนดเนื่องจากไม่สามารถเปลี่ยนสินทรัพย์เป็นเงินสดได้ทันเวลาที่ครบชำระหนี้หรือไม่สามารถจัดหาเงินทุนได้เพียงพอหรือสามารถหาเงินมาชำระได้แต่ด้วยต้นทุนที่สูงเกินกว่าระดับที่ยอมรับได้
ซึ่งอาจส่งผลกระทบต่อรายได้และฐานะการเงินของบริษัทฯ

บริษัทฯ มีการกำหนดนโยบายการบริหารสภาพคล่อง
โดยมีการติดตามและพิจารณาความเสี่ยงด้านสภาพคล่องโดยผู้บริหารเป็นประจำทุกเดือน
โดยมีวิธีการบริหารความเสี่ยงด้านสภาพคล่อง เช่น การติดตามผลดำเนินงาน ฐานะการเงิน
และกระแสเงินสดรับและจ่ายของบริษัทฯ เพื่อประเมินฐานะสภาพคล่องในแต่ละช่วงเวลาต่างๆ
และการวิเคราะห์อัตราส่วนทางการเงินที่สำคัญของบริษัทฯ

3.5 ความเสี่ยงจากการพึ่งพาลูกค้ารายใหญ่ตั้งแต่ร้อยละ 30 ของยอดขายรวม

  ในรอบปีที่ผ่านมา บริษัทฯ ไม่มีความเสี่ยงจากการพึ่งพาลูกค้ารายใหญ่ตั้งแต่ร้อยละ 30
  ของยอดขาย

3.5 ความเสี่ยงจากการที่บริษัทมีผู้ถือหุ้นรายใหญ่ > 25%

บริษัท สหยูเนี่ยน จำกัด (มหาชน) เป็นผู้ถือหุ้นรายใหญ่ ถือหุ้นในบริษัทฯ จำนวน 12,380,130 หุ้น
คิดเป็นร้อยละ 49.52 ของจำนวนหุ้นทั้งหมดที่จำหน่ายได้แล้วทั้งหมด
แต่การดำเนินงานของบริษัทไม่ได้มีลักษณะของการพึ่งพาบริษัทใหญ่ที่เป็นนัยสำคัญ
กรณีมีรายการระหว่างกัน
ลักษณะของรายการระหว่างกันที่เกิดขึ้นเป็นรายการตามปกติธุรกิจที่มีเงื่อนไขทางการค้าทั่วไป
โดยมีคณะกรรมการตรวจสอบซึ่งประกอบด้วย กรรมการอิสระ 3 คน พิจารณารายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้เป็นไปตามกฎหมายข้อกำหนดของตลาดหลักทรัพย์แห่งประเทศไทย
และหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ
นอกจากนี้การประชุมคณะกรรมการบริษัทในวาระพิจารณาอนุมัติการทำรายการดังกล่าว
กรรมการที่มีส่วนได้เสียหรืออาจมีความขัดแย้งทางผลประโยชน์
ไม่มีสิทธิออกเสียงและไม่ได้อยู่ในที่ประชุม

6.  ความเสี่ยงด้านกฏระเบียบ และข้อบังคับที่เกี่ยวข้อง

บริษัทตระหนักและให้ความสำคัญในการปฏิบัติตามกฏหมายว่าด้วยหลักทรัพย์และตลาดหลักทรัพย์ประกาศและข้อกำหนดของตลาดหลักทรัพย์แห่งประเทศไทย
รวมทั้งกฏหมายที่เกี่ยวข้องกับธุรกิจของบริษัทหากพบว่ามีการฝ่าฝืน
จะมีบทลงโทษตามข้อบังคับของบริษัท และตามกฏหมายหรือข้อกำหนดอื่นที่เกี่ยวข้อง

ในปี 2563 จากการติดตาม ตรวจสอบ และประเมินความเสี่ยงด้านนี้ ไม่พบว่า
มีการปฏิบัติที่ผิดกฏหมายหรือข้อกำหนดของตลาดหลักทรัพย์แห่งประเทศไทย

3.7 ความเสี่ยงด้านระบบสารสนเทศ

ความเสี่ยงจากฐานข้อมูลสูญหาย และระบบคอมพิวเตอร์ขัดข้องไม่สามารถใช้งานได้
ซึ่งอาจส่งผลกระทบทำให้เกิดความเสียหายกับการดำเนินกิจการของบริษัท

บริษัทมีการจัดการความเสี่ยงโดยจัดซื้ออุปกรณ์จัดเก็บข้อมูลเพิ่มเติมเพี่อรองรับปริมาณข้อมูลที่มีมากขึ้นรวมทั้งจัดให้มีระบบการจัดเก็บรักษาข้อมูลสำรองในสถานที่อื่นเพิ่มเพื่อความปลอดภัยของข้อมูลบริษัท

 3.8 ความเสี่ยงจากการเกิดภัยพิบัติ

ในรอบปีที่ผ่านมา ไม่มีเหตุการณ์ภัยพิบัติเกิดขึ้น
อย่างไรก็ตามบริษัทได้มีการทำประกันภัยความเสี่ยง(ALL RISK) ไว้ครอบคลุมทุกด้าน
เพื่อบรรเทาและชดเชยความเสียหายในกรณีที่เกิดภัยพิบัติขึ้น

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรของบริษัท มีรายละเอียดดังนี้ 

+-----+---------------+--------+-----------+-------------+----------+
| ส   | ส             | ขนาด   | การถือสิทธิ์  | ว           | มูล       |
| ่วนข | ถานที่ตั้ง/ประเภท |        |           | ัตถุประสงค์ของ | ค่าตามบัญช |
| องบ |               |        |           |             | ี(ล้านบาท) |
| ริษัท |               |        |           | การถือครอง   |          |
+-----+---------------+--------+-----------+-------------+----------+
| ที่ดิน | 11/1          | 25 ไร่  | ถือก       | ที่ตั้ง         | 10.40    |
|     | ซอยเสรีไทย 62  | 2 งาน  | รรมสิทธิ์เต็ม | อาคารโรงงาน |          |
|     | มีนบุรี กรุงเทพฯ  |        |           |             |          |
|     |               | 57     |           |             |          |
|     |               | ต      |           |             |          |
|     |               | ารางวา |           |             |          |
+-----+---------------+--------+-----------+-------------+----------+
|     | ตำบล บางสมัคร  | 15 ไร่  | ถือก       | ที่ตั้ง         | 69.80    |
|     | อ. บางปะกง    | 3 งาน  | รรมสิทธิ์เต็ม | อาคารโรงงาน |          |
|     |               | 100    |           |             |          |
|     | จ. ฉะเชิงเทรา  | ต      |           |             |          |
|     |               | ารางวา |           |             |          |
+-----+---------------+--------+-----------+-------------+----------+
| อา  | 11/1          | 11 หลัง | ถือก       | ที่ตั้ง         | 15.89    |
| คาร | ซอยเสรีไทย     |        | รรมสิทธิ์เต็ม | อาคารโรงงาน |          |
|     | 62มีนบุรี        |        |           | และสำนักงาน  |          |
|     | กรุงเทพฯ       |        |           |             |          |
+-----+---------------+--------+-----------+-------------+----------+
|     | ตำบล บางสมัคร  | 3 หลัง  | ถือก       | ที่ตั้ง         | 16.09    |
|     | อ. บางปะกง    |        | รรมสิทธิ์เต็ม | อาคารโรงงาน |          |
|     |               |        |           |             |          |
|     | จ. ฉะเชิงเทรา  |        |           |             |          |
+-----+---------------+--------+-----------+-------------+----------+
| เค  | มีนบุรี:         | 51     | ถือก       | ผลิต         | 1.91     |
| รื่อง |               | เครื่อง  | รรมสิทธิ์เต็ม | ชิ้นส่วนพลาสติก |          |
| จักร | เครื่องฉีดพลาสติก |        |           |             |          |
|     |               | 28     |           | ผลิตแม่พิมพ์    |          |
|     | เคร           | เครื่อง  |           |             |          |
|     | ื่องจักรผลิตแม่พิมพ์ |        |           |             |          |
+-----+---------------+--------+-----------+-------------+----------+
|     | บางปะกง:      | 39     | ถือก       | ผลิต         | 7.32     |
|     |               | เครื่อง  | รรมสิทธิ์เต็ม | ชิ้นส่วนพลาสติก |          |
|     | เครื่องฉีดพลาสติก |        |           |             |          |
+-----+---------------+--------+-----------+-------------+----------+

ส่วนทรัพย์สินประเภทอื่น เช่น เครื่องมือเครื่องใช้โรงงาน อุปกรณ์และเครื่องตกแต่งสำนักงาน
และยานพาหนะ มูลค่าสุทธิตามบัญชีจำนวน 52.84 ล้านบาท รวมมูลค่าทรัพย์สินสุทธิตามบัญชี ณ วันที่
31 ธันวาคม 2563 มูลค่า 174.25 ล้านบาท(รวมอสังหาริมทรัพย์เพื่อการลงทุน 7.74 ล้านบาท)
บริษัทฯ มีโปรแกรมคอมพิวเตอร์สำหรับระบบงานบัญชี
งานสำนักงานและออกแบบแม่พิมพ์ถือเป็นทรัพย์สินไม่มีตัวตนมูลค่าสุทธิ 0.76 ล้านบาท บริษัทฯ
ไม่ได้เป็นเจ้าของเครื่องหมายการค้าสำคัญ ลิขสิทธิ์ หรือทรัพย์สินทางปัญญาอื่น
และมูลค่าสินทรัพย์สุทธิไม่ได้นำไปค้ำประกันหรือก่อภาระผูกพันใด ๆ

  ทรัพย์สินถาวรของบริษัทย่อย : ไม่มี

4.2 นโยบายในการลงทุนในบริษัทย่อย บริษัทร่วม

  ในปี 2563 บริษัทฯ ไม่มีการลงทุนในบริษัทย่อย และบริษัทร่วมเพิ่มเติม

4.3 การประเมินราคาทรัพย์สิน

  ในระหว่างปี 2563 บริษัทฯ ไม่มีการประเมินราคาทรัพย์สิน
  เนื่องจากไม่มีการเปลี่ยนแปลงอย่างมีนัยสำคัญ

5. ข้อพิพาททางกฎหมาย

ในปี 2563 บริษัทฯ ไม่มีประเด็นข้อพิพาททางกฎหมาย

6. ข้อมูลทั่วไปและข้อมูลสำคัญอื่น

6.1. ข้อมูลทั่วไป

ข้อมูลทั่วไปของบริษัท ยูเนี่ยนพลาสติก จำกัด (มหาชน)

-   ประกอบธุรกิจประเภท ผลิตและรับจ้างฉีดชิ้นส่วนพลาสติกและผลิตแม่พิมพ์

-   ที่ตั้งสำนักงานใหญ่ 11/1 ซอยเสรีไทย 62
    แขวงมีนบุรี เขตมีนบุรี กรุงเทพมหานคร 10510
    โทร 0-2517-0109-14 แฟกซ์ 0-2517-0529
    WEB SITE : www.unionplastic.co.th

-   ตั้งสำนักงานสาขาที่ 1 99/8 หมู่ 5 ถนนบางนา-ตราด (กม.38) ต.บางสมัคร

  อ.บางปะกง จ.ฉะเชิงเทรา 24180
  โทร (038) 571-741-5 แฟกซ์ (038) 842-418

-   ทุนจดทะเบียน หุ้นสามัญ 25,000,000 หุ้น มูลค่าหุ้นละ 10 บาท ชำระแล้วเต็มมูลค่าหุ้น

นิติบุคคลที่บริษัทฯ ถือหุ้นตั้งแต่ร้อยละ 10 ขึ้นไป

-   บริษัทร่วม บริษัท พีเอสวีโมลด์ จำกัด

  ประกอบธุรกิจประเภท รับจ้างผลิต ผลิต
  จำหน่ายแม่พิมพ์สำหรับผลิตอุปกรณ์และเครื่องมือเครื่องใช้ทุกชนิด

  ที่ตั้งสำนักงานใหญ่ 46/36 หมู่ 9 ต.บางปลา อ.บางพลี จ.สมุทรปราการ 10540โทร.
  0-2315-5161-3

  ทุนจดทะเบียน หุ้นสามัญ 1,000,000 หุ้น มุลค่าหุ้นละ 10 บาท ชำระแล้วเต็มมูลค่าหุ้น

  สัดส่วนการถือหุ้นของบริษัทฯ 249,999 หุ้น คิดเป็นร้อยละ 25 ของจำนวนหุ้นทั้งหมด

-   บริษัทที่เกี่ยวข้อง บริษัท ยูเนี่ยนนิฟโก้ จำกัด

  ประกอบธุรกิจประเภท ผลิตชิ้นส่วนพลาสติก

  ที่ตั้งสำนักงานใหญ่ 99/11 หมู่ 5 ถนนบางนา-ตราด (ก.ม.38) ต.บางสมัคร
  อ.บางปะกง จ.ฉะเชิงเทรา 24180
  โทร. (038) 842-130-5 แฟกซ์ (038) 842-129

  ทุนจดทะเบียน หุ้นสามัญ 1,000,000 หุ้น มูลค่าหุ้นละ 100 บาท ชำระแล้ว เต็มมูลค่าหุ้น

  สัดส่วนการถือหุ้นของบริษัทฯ 199,976 หุ้น คิดเป็นร้อยละ 19.9976 ของจำนวนหุ้นทั้งหมด

บุคคลอ้างอิงอื่น ๆ

-   นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย ) จำกัด

  ที่ตั้งสำนักงานใหญ่ 93 อาคารตลาดหลักทรัพย์แห่งประเทศไทย ถนนรัชดาภิเษก แขวงดินแดง
  เขตดินแดง กรุงเทพฯ 10400
  โทร. 0-2009 9999

-   ที่ทำการนายทะเบียนหลักทรัพย์ อาคารสถาบันวิทยาการตลาดทุน
    2/7 หมู่ 4 (โครงการนอร์ธปาร์ค) ถนนวิภาวดีรังสิต
    แขวงทุ่งสองห้อง เขตหลักสี่ กรุงเทพฯ 10210
    โทร.0-2596-9000 แฟกซ์ 0-2832-4994-6

-   ผู้สอบบัญชี บริษัท สำนักงาน อีวาย จำกัด

ที่ตั้งสำนักงานใหญ่ 193/136-137 ชั้น 33 เลครัชดาออฟฟิศคอมเพล็กซ์
ถนนรัชดาภิเษก คลองเตย กรุงเทพฯ 10110
โทร.0-2264-0777 แฟกซ์ 0-2264-0789,0-2264-0790

1. นางสาววิไลลักษณ์ เลาหศรีสกุล ทะเบียนเลขที่ 6140 (ลงนามงบการเงินปี 2561-2563)

2. นางพูนนารถ เผ่าเจริญ ทะเบียนเลขที่ 5238 (ลงนามงบการเงินปี 2558-2560)
3. นายเติมพงษ์ โอปนพันธุ์ ทะเบียนเลขที่ 4501 (ลงนามงบการเงินปี 2557)

4. นางสาว วิสสุตา จริยธนากร ทะเบียนเลขที่ 3853

 

6.2. ข้อมูลสำคัญอื่น 

บริษัทฯ ไม่มีข้อมูลอื่นที่อาจมีผลกระทบต่อการตัดสินใจของผู้ลงทุน